**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-03-18 Nr. TAR-32

 Posėdžio data – 2022 m. kovo 16 d.

 Pradžia – 14.00 val. (nuotoliniu būdu).

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

9. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms.

Pranešėjas – E. Simokaitis. Sako, kad tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms. Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

S. Budinas primena, kad 2020 m. priimtas sprendimas futbolo aikštynus perduoti sporto bazių valdymo centrui. Siūlo vykdyti Tarybos sprendimą, papildyti pateikto sprendimo projekto priedą Nr.1 dar vienu punktu – perduoti futbolo aikštynus sporto bazių valdymo centrui, o ne Klaipėdos miesto savivaldybės administracijai.

R. Taraškevičius siūlo E. Simokaičiui tai išsiaiškinti iki Tarybos posėdžio ir atitinkamai pakoreguoti sprendimo projektą (įvykdyti Tarybos sprendimą).

A. Kaveckis siūlo pakoreguoti sprendimo projektą, įvertinus pastabas.

NUTARTA. Pritarti pateiktam sprendimo projektui su siūlymu: iki Tarybos posėdžio įvertinti 2020 m. priimtą Tarybos sprendimą dėl futbolo aikštynų perdavimo. Atitinkamai pakoreguoti pateiktą sprendimo projektą.

Pritarta bendru sutarimu (už-4).

Posėdžio pirmininkas Aidas Kaveckis

Posėdžio sekretorė Lietutė Demidova